als_Latn dik_Latn sag_Latn
Komuna e Prishtinës nuk ka dhënë ndonjë datë të saktë se kur do të fillojë së funksionuari Biblioteka në lagjen ‘Dardania’, afër shkollës fillore Xhemajl Mustafa.
Ky objekt edhe pse është paraparë të fillojë punën në vitin e kaluar ende nuk ka hapur dyert që nxënësit të mund të hyjnë të lexojnë, madje kjo gjë vetëm sa po shkon duke u zvarritur pasi që ende nuk është bërë inventarizimi dhe se punët që janë bërë deri tash sipas Komunës së Prishtinës janë pranuar vetëm teknikisht.
Zëdhënësja e Komunës së Prishtinës, Fitore Pacolli, tha për KosovaPress përmes postës elektronike, se inventarizimi i kësaj biblioteke është duke u bërë dhe menjëherë pas përfundimit të kësaj pune Biblioteka do të jetë e gatshme dhe në funksion, por nuk ka dhënë ndonjë datë definitive.
Pacolli u shpreh se objekti i bibliotekës në Dardani ka filluar së realizuari gjatë qeverisjes së kaluar, madje sipas saj punët që janë bërë në objektin e bibliotekës nga anëtarët e komisionit të cilët edhe kanë vlerësuar punët janë pranuar vetëm teknikisht.
Ndërsa, e pyetur se pse ky objekt nuk është hapur edhe pse është paraparë që hapja të bëhet në shtator të vitit të kaluar, ajo nuk ka dhënë përgjigje.
KosovaPress-i, po ashtu mori përgjigje edhe nga Ministria e Arsimit Shkencës dhe Teknologjisë, për këtë çështje por këshilltari i kësaj ministrie, Arbër Morina tha se të gjitha bibliotekat në Komunën e Prishtinës, nuk janë në përgjegjësinë e kësaj ministrie.
E, vlera e kontratës së nënshkruar më 29 shtator të vitit 2010, nga qeverisja e kaluar për këtë objekt ka qenë prej 1.502.443,20 €, ndërsa më pas edhe të një aneks kontrate me vlerë 150.132,19 €, më 12 prill të vitit 2012. Kurse, punët në këtë objekt kanë filluar më 3 gusht të vitit 2010.
Ndryshe, ky projekt është financuar nga Komuna e Prishtinës dhe është ndërtuar sipas projektit të hartuar nga byroja projektuese LINKS4.
...lajmi i plotë është në sistemin me parapagim.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Ministria e Bujqësisë, Pylltarisë dhe Zhvillimit Rural do të vazhdojë të mbështesë gratë...
Gjatë rritjes së fotografisë është shumë e rëndësishme se çfarë do të shihni. Janë dy...
Miss Britania Shelby Tribble nga Plymouthi është përballur së fundmi me kritikat e përdoruesve...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn